ARD

ARD (Arbeitsgemeinschaft der öffentlich-rechtlichen Rundfunkanstalten der Bundesrepublik Deutschland) er en sammenslutning af offentlige radio- og tv-stationer i forbundsrepublikken Tyskland. 

ARD består af 9 lokale medlemmer og Deutsche Welle (DW) som tiende medlem. DW er en tysk international broadcastingsorganisation for udlandet. Disse 10 medlemmer driver fælles tv- og radioprogrammer. Det mest kendte tv-program fra ARD, også i Danmark, er Das Erste (dansk: det første). Ved siden af Das Erste eksisterer yderligere fælles tv-programmer som for eksempel EinsPlus, Einsfestival, EinsExtra, såvel som deres egne lokale programmer, som ofte i Tyskland blot kaldes Die Dritten (Programme) (dansk: de tredje programmer).

Sammen med det andet tyske tv-program ZDF (Zweites Deutsches Fernsehen) og med radiovirksomheden Deutschlandradio danner ARD det statslige eller offentlige radio og tv i Tyskland.

Medlemmerne af ARD beskæftiger i alt omkring 20.000 fastansatte. 11 tv-programmer og 55 radio-programmer drives af dem. Desuden hører 16 orkestre og 8 kor til ARD. Det samlede budget for stationerne beløber sig til 6,3 milliarder Euro om året. ARD har 100 egne radio- og tv-korrespondenter 30 steder i verden.

Historie 
ARD oprettedes den 5. juni 1950 af 6 lokale radiostationer fra Vesttyskland. Det var BR i Bayern, HR i Hessen, RB i Bremen, SDR og SWF i Sydtyskland og den nordvesttyske NWDR såvel som RIAS Berlin med kun rådgivende stemme. NWDR startede den 25. december 1952 i Hamborg for Nordvesttyskland et tv-program med navnet Deutsches Fernsehen (dansk: tysk fjernsyn). Efter oprettelsen af SFB i Vestberlin og SR i Saarland og efter delingen af det nordvesttyske NWDR i WDR i vest og i den også i Danmark kendte NDR i nord hørte dermed ni medlemmer til ARD. Disse ni stationer drev fra den 1. november 1954 det fælles tv-program Deutsches Fernsehen i hele Vesttyskland. Til ARD kom 1962 radiosenderne DW (Deutsche Welle) og DLF (Deutschlandfunk) og 1992 – efter Tysklands genforening – MDR og ORB i Østtyskland. I 1994 indgik DLF og RIAS i Deutschlandradio – som drives i fællesskab af ARD og ZDF – og forlod sammenslutningen ARD. 
Til sidst fusionerede i 1998 de sydtyske SDR og SWF til SWR såvel som ORB i den østtyske delstat Brandenburg og SFB i Berlin til RBB. Yderligere fusioner er ikke aktuelle, men det vil blive svært for de små stationer SR i Saarland og Radio Bremen (RB) at opretholde deres selvstændighed.

Medlemmer af ARD

Aktuelle stationer

Tidligere stationer

Fælles programmer

Das Erste 

Das Erste er et fælles tv-program som drives tilsammen af de 9 lokale offentlige tv-stationer. Tv-programmet med navnet Deutsches Fernsehen (dansk: tysk fjernsyn) ændredes 1984 til Erstes Deutsches Fernsehen (dansk: første tyske fjernsyn) og kaldes siden 1996 blot Das Erste (dansk: det første).

Yderligere tv-sendere 

De tv-stationer af ARD driver også følgende tv-kanaler:

 3sat, et samarbejde mellem tysksproget offentlige tv-stationer: de tyske ARD og ZDF, schweizisk fjernsyn SF og den østrigske ORF

 ARTE, en tosproget kooperation mellem de tyske ARD og ZDF og den franske ARTE France

 Phoenix, et samarbejde mellem ARD, varetaget af det vesttyske WDR, og det andet tyske tv-program ZDF

 KI.KA (Fork. for Kinderkanal), en tv-kanal for børn af ARD og ZDF 

 FUNK, et samarbejde mellem ARD, varetaget af den sydvestlige tyske SWR, og det andet tyske tv-program ZDF

 DW-TV, et internationalt tv-program, produceret af det tiende medlem af ARD, Deutsche Welle, for udlandet

Radio 

 ARD-Nachtexpress, ARD-Nachtkonzert og ARD-Popnacht er tre radio-natprogrammer af ARD

 DW-Radio, et internationalt radio-program, produceret af Deutsche Welle

 Deutschlandradio (Tyskland Radio), en offentlig tysk medievirksomhed af ARD og ZDF som formidler informationer via tre radiokanaler: Deutschlandradio Kultur (kultur), DRadio Wissen og Deutschlandfunk (information)

Ekstern henvisning 

 ARD.de 

Radiostationer fra Tyskland
Medievirksomheder fra Tyskland
Medlemmer af European Broadcasting Union
Tv-stationer fra Tyskland
Etableret i 1950
Public service-medier